Sekolah Menengah Kebangsaan Oya

Sekolah Menengah Kebangsaan Oya (SMK Oya) merupakan sebuah sekolah menengah kebangsaan yang terletak di KM 1, Jalan Oya-Mukah, Pekan Oya, Bahagian Mukah, Sarawak.

Sejarah 
SMK Oya telah ditubuhkan pada 3 Januari 2004 dan beroperasi secara menumpang fasiliti di Sekolah Kebangsaan Datu Pengiran Mohamad Oya dengan 51 orang pelajar tingkatan 1, 6 orang guru dan 9 orang kakitangan sokongan. Pada 14 jun 2004, SMK Oya beroperasi sepenuhnya di tapak baru yang terletak di 1 KM dari Pekan Oya.

SMK Oya dibina secara ‘design and build’ di atas tapak dengan keluasan 20.615 hektar (50.95 ekar) dengan kos pembinaan berjumlah RM45 Juta. Pembinaan SMK Oya ini menjadikan ia sekolah menengah yang kedua dibina di Daerah Dalat dan yang kesepuluh di Bahagian Mukah.

Kemudahan
SMK Oya terbentuk daripada empat blok akademik empat tingkat yang merangkumi Pejabat Pentadbiran, Pejabat Guru, 43 buah kelas, bilik sejarah, bilik matematik, bilik seni, makmal Bahasa, makmal computer, bilik cetak, bilik serbaguna, bilik setiausaha peperiksaan, bilik kaunseling, pusat sumber, pusat akses, bilik kesihatan, bilik koperasi sekolah, bilik persalinan, ruang serbaguna, tandas dan stor am.

Selain itu, prasarana lain di SMK Oya ialah Bangunan Makmal Sains, Bengkel Kemahiran Hidup, Bilik Mini Kuliah, Kantin, tangka Air, Surau, Stor Sukan, Dewan Makan, Asrama, Flat Kediaman guru dan kuarters guru. Di samping itu, kemudahan rekreasi sekolah terdiri daripada padang bola sepak, padang hoki, gelanggang sepak takraw dan gelanggang bola jaring.

Pencapaian

Kokurikulum
 2018 - Juara Pertandingan Forum Remaja Peringkat Negeri Sarawak

Senarai Pengetua

Alamat
Sekolah Menengah Kebangsaan Oya
KM1, Jalan Oya - Mukah
96300, Dalat
Sarawak, Malaysia
Telefon =  6084867885
Fax       = 6084867433

Rujukan

Pautan luar 
 
 

Oya
Oya